|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *O, o, Ó, ó***  Písanie – **veľké písané *O, Ó,* malé písané *o, ó*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *O, Ó* v reči  a.2) Určiť hlásky *O, Ó* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *O, o, Ó, ó*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah ku kamarátom |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *O, Ó* v reči *(1. úroveň – zapamätanie)* 2. sluchovo určiťpozíciu hlások *O, o, Ó, ó* na začiatku, vo vnútri a na konci slova *(2. úroveň – porozumenie)* 3. čítať všetky tvary písmen *O, Ó (1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne písané tvary písmena *O (1. úroveň – zapamätanie)* 7. písať správne tlačené tvary písmen *O, Ó, o, ó (1. úroveň – zapamätanie)* 8. vyjadriť svoj vzťah ku kamarátom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 165.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Motivačné rozprávanie | 2´ | Žiakom môžeme povedať, že HUPS sa raz dlho hral na počítači a ráno ho boleli oči. Hľadal okuliare, lebo si myslel, že mu pomôžu. Svoje okuliare síce nenašiel, ale našiel krásny obrázok s okuliarmi a nejakými písmenami, ktoré zatiaľ nepozná. Preto ich priniesol prvákom do triedy. |
| 3. expozičná časť | * Vyvodenie tvarov písmena *O* na nápovednej tabuli      * Šlabikár, strana 54, vyvodenie všetkých tvarov písmen *O, Ó*      * Šlabikár, strana 54   + práca s vyvodzovacími obrázkami        * Didaktická hra *Vláčik* | 15´ | Žiakom ukážeme nápovedný obrázok okuliarov na nápovednej tabuli. Žiaci určia a pomenujú prvú hlásku v názve obrázka, povedia ju HUPSOVI.  Na nápovednej tabuli s písmenom *O* predstavíme rodinku písmena *O: veľké* *tlačené O, malé tlačené o, veľké písané O, malé písané o*. Spoločne so žiakmi opakujeme názvy písmen.  Potom si žiaci otvoria šlabikár na strane 54, pomenujú nápovedný obrázok a prečítajú všetky tvary písmen *O, Ó* pod nápovedným obrázkom. Pripomenieme im, že niektoré písmená, ktoré sa používajú v slovenskej reči, majú dĺžeň, aby sme vedeli, že ich máme vyslovovať dlhšie ako ostatné.  Žiaci pomenujú dvojicu obrázkov v prvom riadku a povedia, čo majú obrázky spoločné (*hlásku O na začiatku*). V slovenčine nie je vhodné slovo s *Ó* na začiatku, ktoré by sa dalo použiť ako nápovedný obrázok. V druhom riadku by mali povedať, že hlásku *O*alebo *Ó*počujú vo vnútri slova, v treťom riadku sú obrázky znázorňujúce slová s hláskami *O*alebo *Ó* na konci slova.  Žiaci môžu hovoriť ďalšie slová s hláskami *O*alebo *Ó* a určiť ich pozíciu v slove.  Pri riešení úlohy môžeme použiť *MMD/Nácvičné obdobie/písmeno O/Vyvodzovacie obrázky.*  Hru žiaci poznajú z predchádzajúcich hodín. Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *O*.  Žiaci stoja vedľa lavice, ten, kto povie slovo s hláskou *O* na začiatku (vo vnútri, na konci slova), si sadne a pocestuje vláčikom do Krajiny múdrych detí. |
| 4. fixačná časť | * Motivačný text *HUPS na ostrovoch*   + vysvetlenie a hranie hry   + rozprávanie o svojom vzťahu ku kamarátom   + fonematické uvedomovanie novej hlásky v slovách z textu hry      * Písanie tlačených písmen | 20´ | Žiakom povieme, že sa budeme hrať spoločenskú hru *HUPS na ostrovoch*. Cieľom je splniť na každom ostrove úlohu, ktorú pripravil HUPS, a dostať sa až na štvrtý ostrov.  Žiaci si pripravia malý predmet z peračníka (gumu, strúhadlo) alebo im pripravíme panáčikov z hry Človeče, nehnevaj sa. (Ak nemáme vhodný predmet, môžu žiaci „skákať“ svojím prstom.) Predmet položia na prvý ostrov s HUPSOM. Povedia, čo na ostrove vidia, čo má HUPS oblečené a vymyslia si meno začínajúce na *O*. Nie je podmienkou, že každý v triede musí mať iné meno. Žiaci sa potom presunú na druhý ostrov. Postupne čítame zadania k ďalším ostrovom a žiaci sa presúvajú po predmetoch vo vode z ostrova na ostrov, plnia úlohy podľa zadania. Dbáme na kvalitu viet, ktoré žiaci tvoria pri riešení úloh.  Po ukončení hry v šlabikári sa môžeme spýtať žiakov, či sa aj doma hrávajú spoločenské hry a s kým sa ich hrávajú. Môžu rozprávať o svojich kamarátoch.  Na záver práce s textom žiaci povedia slová s hláskou *O*, ktoré boli použité v hre, a určia pozíciu hlásky v slove (na začiatku, vo vnútri alebo na konci slova).  Hru sa žiaci môžu zahrať doma s rodičmi alebo so súrodencami.  Tvar veľkého tlačeného *O* žiaci vedia písať z prípravného obdobia, preto sa venujeme viac malému písanému *o*. Žiaci najskôr napíšu tvary písmena vystretou rukou „vo vzduchu“, potom píšu tvary do šlabikára. Pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *O*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno M/Pracovný list písmeno O, Pracovný list písmeno o.*  Pri riešení úlohy môžeme použiť *MMD/Nácvičné obdobie/písmeno A/Práca so šlabikárom/tlačené O, o.* |
| 5. záverečná časť | * Spoločné vyhodnotenie práce   + vyhodnotenie práce žiakov | 5´ | Na záver hodiny žiaci zopakujú, ktoré písmeno sa naučili, prečítajú všetky tvary *O* z nástennej tabule. Môžu povedať niektoré slová s hláskami *O* alebo *Ó*.  Individuálne pochválime žiakov za úspechy v práci. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 2. zošit, strana 28   + rozcvičenie rúk – kreslenie obrázka podľa návodu      * Písanie tvaru veľkého písaného *O*   + ukážka správneho tvaru a postupu písania      * Písanie, 2. zošit, strana 28   + nácvik písania veľkého tvaru písmena | 20´ | Spoločne sa zameriame na motivačný obrázok vľavo hore a všetky tvary písmen *O, Ó* v záložkách pod sebou. Žiaci prečítajú všetky tvary písmen  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika sediacu žabku. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animovaným písaním veľkého písaného *O –* *MMD/Nácvičné obdobie/písmeno O/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *O* vystretou rukou „vo vzduchu“ spolu s animáciou.  Žiakov upozorníme na rozdiel medzi veľkým písaným *A* a veľkým písaným *O*.  Žiaci nacvičujú písanie veľkého písaného *O* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *O,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 3. fixačná časť | * Písanie, 2. zošit, strana 28   + precvičovanie grafickej podoby písmena      * Písanie, 2. zošit, strana 29   + písanie tvarov písmena *O*do riadkov | 18´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *O*. Cieľom tejto úlohy je utvrdiť si správnu grafickú podobu veľkého písaného *O* a zároveň zmeniť činnosť a uvoľniť zápästie. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami píšu perom.    Po napísaní troch riadkov prerušíme písanie. Žiaci vyfarbia hnedou farbou plôšku, ktorá predeľuje stranu. Prečítame spoločne slovo *HNEDÁ* napísané na farbičke.  Cieľom je zmena činnosti a uvoľnenie zápästia.  Žiaci napíšu ďalšie dva riadky, posledné dva riadky zadáme ako domácu úlohu.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri správnom sklone písmen. Žiaci môžu zakrúžkovať hnedou farbičkou dve písmená, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *O, o, Ó, ó***  Písanie – **veľké písané *O, Ó,* malé písané *o, ó*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *O, Ó* v reči  a.2) Určiť začiatočnú slabiku slov  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *O, o, Ó, ó*  c.2) Písať správne slabiky a slová vytvorené z daných písmen |
| afektívny | d.4) Podporovať záujem o čítanie a písanie |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, obrázky a kartičky so začiatočnými slabikami k obrázkom (sito, sova, motýľ, motorka, sane, mačiatko, misa, motyka), maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *O, Ó* v reči *(1. úroveň – zapamätanie)* 2. čítať slabiky s novým písmenom *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. kresliť obrázok podľa návodu *(2. úroveň – porozumenie)* 5. písať správne písané tvary písmena *o (1. úroveň – zapamätanie)* 6. prejaviť záujem o čítanie a písanie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 165.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. opakovanie  a úvodná časť | * Privítanie žiakov v triede * Opakovanie   + čítanie známych písmen * Motivačné rozprávanie * Rozcvičenie očí a rúk | 15´ | Individuálne podľa podmienok a zvyklostí konkrétnej triedy.  Na tabuli sú napísané všetky známe písmená v štyroch farebných riadkoch tak, že v prvom riadku sú všetky veľké tlačené písmená, v druhom riadku sú všetky veľké písané písmená, v treťom riadku sú všetky malé tlačené písmená, vo štvrtom riadku sú všetky malé písané písmená. Žiaci najskôr čítajú písmená v riadkoch. Potom tvoria dvojice tlačený a písaný tvar toho istého písmena (môžu krúžkovať rovnakou farbou alebo spájať čiarou).  HUPS môže povedať žiakom, že má dnes chuť učiť sa písať, lebo si myslí, že malé písané *o* zvládne ľahko. Preto si ide s lienkou rýchlo rozcvičiť oči a už aj začne písať. Aby mu to lepšie išlo, prváci sa k nemu pridajú. Pred písaním zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...). Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Písanie, 2. zošit, strana 30   + rozcvičenie rúk – kreslenie obrázka podľa návodu      * Písanie tvaru malého písaného *o*   + ukážka správneho tvaru a postupu písania      * Písanie, 2. zošit, strana 30   + nácvik písania veľkého tvaru písmena | 15´ | Spoločne sa zameriame na motivačný obrázok vľavo hore a všetky tvary písmen *O, Ó* v záložkách pod sebou. Žiaci prečítajú všetky tvary písmen  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika skákajúcu žabku. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania malého písaného *o* – *MMD/Nácvičné obdobie/písmeno O/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *o* vystretou rukou „vo vzduchu“ spolu s animáciou.  Žiakov upozorníme na rozdiel medzi malým písaným *a* a malým písaným *o*. Upozorníme ich tiež, že malé písané *o* nemá „očko“ na rozdiel od veľkého písaného *O.*  Žiaci nacvičujú písanie malého písaného *o* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *o,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 3. fixačná časť | * Písanie, 2. zošit, strana 30   + precvičovanie grafickej podoby písmena      * Písanie, 2. zošit, strana 31   + písanie tvarov písmena *o*do riadkov | 13´ | Grafickú podobu písmena si žiaci precvičia v tabuľke s písmenami. Vyfarbia iba tvary malého písaného *o*. Cieľom tejto úlohy je utvrdiť si správnu grafickú podobu písmena a zároveň zmeniť činnosť a uvoľniť zápästie. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní štyroch riadkov prerušíme písanie. Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu.  Žiaci môžu zakrúžkovať hnedou farbičkou dve písmená, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |  |
| --- | --- | --- | --- |
|  | **2. hodina** |  |  |
| 1. úvodná časť  a opakovanie | * Didaktická hra *Vláčik* | 5´ | Opis hry je v metodických komentároch. Dôvodom zaradenia hry je precvičiť rozlíšenie medzi slovom a vetou, rozvíjať slovnú zásobu a komunikačné zručnosti žiakov. |
| 2. expozičná časť | * Šlabikár, strana 55, úloha 1   + fonematické uvedomovanie prvej slabiky slova      * Šlabikár, strana 55, úloha 2, 3 | 20´ | Žiakom môžeme povedať, že si budú precvičovať čítanie nového písmena *O* v šlabikári. HUPS je zvedavý, ako sa im to bude dariť.  Najskôr majú zatvorený šlabikár, hovoríme im slová znázornené na obrázkoch a žiaci určujú prvú slabiku slova. Potom si otvoria šlabikár a postupne čítajú slabiky a pomenujú obrázky.  Písanie slabík písaným písmom zadáme ako domácu úlohu.  Pri riešení úloh 2 a 3 žiakov rozdelíme na dve skupiny.  S prvou skupinou budeme čítať slabiky v úlohe 2. Žiaci spoločne i individuálne čítajú slabiky po riadkoch. Môžu čítať postupne za sebou, ako sedia v lavici (robíme „hadíka“), tak si udržia pozornosť a budú sledovať text. Potom zakrúžkujú všetky slabiky s písmenom *o*.  Druhá skupina bude zatiaľ samostatne odpisovať slabiky v úlohe 3.  Prácu skupín potom vymeníme.  Na záver práce žiaci spoločne prečítajú slabiky z úlohy 3.  Pri riešení úlohy môžeme použiť *MMD/Nácvičné obdobie/písmeno O/Práca so šlabikárom/str. 55, úloha 2.* |
| 3. fixačná časť | * Priraďovanie prvej slabiky slova k obrázku * Písanie, 2. zošit, strana 31   + písanie slabík | 18´ | Na magnetickej tabuli (na zemi) máme pripnuté obrázky: sito, sova, motýľ, motorka, sane, mačiatko, misa, motyka. Na kartičkách máme napísané prvé slabiky týchto slov. Žiaci pomenujú obrázky, povedia prvú slabiku slova a priradia ju k obrázku.  Na tabuľu napíšeme veľký tvar nových slabík *so, mo, So, Mo*. Môžeme zvýrazniť spojovú čiaru a povedať žiakom, že je rovnaká ako pri písaní slabík s písmenom *a*.  Žiaci si precvičia písanie slabík do cvičného zošita a na tabuli.  Potom píšu samostatne do predpisového zošita.  Pri sebahodnotení môžeme postupovať podľa pokynov v metodických komentároch a zamerať sa aj na odlíšenie tvaru malého a veľkého písaného *O*. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia niekoľko slov, ktoré sa začínajú slabikami *so* alebo *mo*.  Individuálne pochválime žiakov za úspechy v práci. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *O, o, Ó, ó***  Písanie – **veľké písané *O, Ó,* malé písané *o, ó*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *O, Ó* v reči  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *O, o, Ó, ó*  c.2) Písať správne slabiky a slová vytvorené z daných písmen |
| afektívny | d.4) Podporovať záujem o čítanie kníh |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, kartičky so známymi slovami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *O, Ó* v reči *(1. úroveň – zapamätanie)* 2. tvoriť vety podľa zadania *(3. úroveň – aplikácia)* 3. čítať slová s novým písmenom *(2. úroveň – porozumenie)* 4. písať správne písané tvary slabík s písmenom *o (1. úroveň – zapamätanie)* 5. rozprávať o svojich knihách *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 165.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie  a motivačná časť | * Didaktická hra *Na detektíva*   + opakovanie čítania slabík * Motivačné rozprávanie | 10´ | Dôvodom zaradenia hry je zopakovanie čítania známych slabík a orientácia v texte. Na tabuli máme napísané známe slabiky. Žiaci ich najskôr prečítajú, potom hľadajú (sú detektívi) slabiky podľa zadania, napr. *Kto z vás je dobrý detektív a nájde slabiku Mo?* Vyvolaný žiak najskôr určí polohu slabiky (napr. *Slabika Mo je tretia v modrom riadku.*), potom slabiku ukáže prstom a nahlas prečíta. Žiaci slabiku spoločne prečítajú ešte raz.  HUPS povie žiakom, že im dnes ukáže knihy, z ktorých si rád číta. Nevie síce ešte prečítať všetky slová, ale pomocou obrázkov v knihách sa mu darí čítať. |
| 3. expozičná časť | * Šlabikár, strana 56, úloha 4      * Šlabikár, strana 56, úloha 5 | 15´ | Žiaci si prezrú knihy. Spýtame sa, či vedia určiť, o čom sú knihy, ktoré drží HUPS, a podľa čoho to zistili. Dbáme na kvalitu formulovaných viet.  Potom sa ich spýtame na ich obľúbenú knihu (knihy), ktorú čítali sami, alebo im ju čítal niekto iný.  Pri riešení úlohy 4 b) žiakov rozdelíme na dve skupiny.  Prvá skupina kreslí obálku obľúbenej knihy.  S druhou skupinou čítame slová z úlohy 5.  Určíme si čas na prácu s každou skupinou.  So žiakmi druhej skupiny si môžeme sadnúť do zadnej časti triedy (na koberec, na stoličky...). Slová čítajú spoločne i individuálne. Môžu čítať postupne za sebou, ako sedia (robíme „hadíka“), tak si udržia pozornosť a budú sledovať text. Úloha je zameraná na precvičenie techniky čítania, preto by mali slová čítať viackrát. Aby sa obmieňalo poradie čítaných slov, môžu všetky slová čítať najskôr postupne v stĺpci, potom každé druhé slovo, iba tlačené, iba písané, iba červené...  Prácu skupín potom vymeníme.  Pri riešení úlohy môžeme použiť *MMD/Nácvičné obdobie/písmeno O/Práca so šlabikárom/str. 56, úloha 5.* |
| 4. fixačná časť | * Didaktická hra *Nezbedný vietor* * Šlabikár, strana 56, úloha 6      * Šlabikár, strana 56, úloha 7 | 17´ | Opis hry je v metodických komentároch. Dôvodom zaradenia hry je precvičiť čítanie slov napísaných tlačeným i písaným písmom.  Žiakom najskôr vysvetlíme zadanie. Vzorové slovo povedia žiaci spoločne (*koleso, ko-le-so, na konci slova počujeme slabiku so, označíme poslednú bodku a napíšeme slabiku so*).  Ďalšie obrázky vypracujú samostatne podľa toho istého postupu.  Pri riešení úlohy môžeme použiť *MMD/Nácvičné obdobie/písmeno O/Práca so šlabikárom/str. 56, úloha 6.*  HUPS sa pochváli žiakom, že od kamarátov dostal stavebnicu LEGO a spoločne postavili niekoľko stavieb. HUPS si myslí, že ich prváci nebudú vedieť pomenovať.  Žiaci pomenujú obrázky stavieb zo stavebnice a určia, či v pomenovaniach počujú hlásku *O*. Tie obrázky potom samostatne vyfarbia. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia niekoľko slov, v ktorých je hláska *o*.  Individuálne pochválime žiakov za úspechy v práci. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 2. zošit, strana 32 | 20´ | Žiaci si najskôr každú slabiku napíšu do cvičného zošita, prípadne na tabuľu. Potom píšu samostatne do predpisového zošita. Priebežne kontrolujeme správne držanie pera a kvalitu písania. Žiakov chválime za samostatnú prácu.    Po napísaní štyroch riadkov prerušíme písanie. Spoločne prečítame slovo *HNEDÁ* napísané na farbičke.  Žiaci vyfarbia hnedou farbou plôšku, ktorá predeľuje stranu.  Žiaci môžu zakrúžkovať hnedou farbičkou dve slabiky, ktoré sa im najviac vydarili. |
| 3. fixačná časť | * Didaktická hra *Vláčik* * Písanie, 2. zošit, strana 32 | 18´ | Žiaci poznajú hru z predchádzajúcich hodín. Dôvodom zaradenia hry je rýchle precvičenie tvorenia slov s hláskami *o* alebo *ó*.  Žiakom najskôr vysvetlíme a ukážeme na tabuli správny tvar spojovej čiary v slove *osa* a písanie slova *Samo*. Žiaci si ich nacvičia v cvičnom zošite a na tabuli.  Potom píšu samostatne do predpisového zošita.  Žiaci spoločne prečítajú slovo *HNEDÁ* napísané na farbičke.  Hnedou farbou vyfarbia plôšku, ktorá je na konci strany.  Pri sebahodnotení môžeme postupovať podľa pokynov v metodických komentároch a zamerať sa aj na písanie správneho sklonu a dĺžky dĺžňa. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *O, o, Ó, ó***  Písanie – **veľké písané *O, Ó,* malé písané *o, ó*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | a.3) Čítať oznamovacie a opytovacie vety so správnou intonáciou  b.1) Písať správne slabiky a slová vytvorené z daných písmen  b.2) Písať správne slová a vety vytvorené z daných písmen |
| afektívny | c.3) Rozprávať o svojich hrách |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, práca skupín, samostatná práca | |
| **Pomôcky** | HUPSOV šlabikár LIPKA, 1. časť, Pracovný zošit k HUPSOVMU šlabikáru LIPKA, stavebnica LEGO, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. tvoriť vety podľa zadania *(3. úroveň – aplikácia)* 2. čítať slová a vety s novým písmenom *(2. úroveň – porozumenie)* 3. graficky rozlíšiť oznamovaciu a opytovaciu vetu (bodku a otáznik na konci vety) *(1. úroveň – zapamätanie)* 4. čítať oznamovacie a opytovacie vety so správnou intonáciou *(2. úroveň – porozumenie)* 5. vyhľadať informáciu uvedenú v texte *(2. úroveň – porozumenie)* 6. písať správne písané tvary slov s písmenom *o (1. úroveň – zapamätanie)* 7. rozprávať o svojich hrách *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 165.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Na detektíva*   + opakovanie čítania slabík | 10´ | Dôvodom zaradenia hry je zopakovanie čítania známych slov a orientácia v texte. Na tabuli máme napísané známe slová. Žiaci ich najskôr prečítajú, potom hľadajú (sú detektívi) slová podľa zadania, napr. *Kto z vás je dobrý detektív a nájde slovo osa?* Vyvolaný žiak najskôr určí polohu slova (napr. *Slovo osa je druhé v zelenom riadku.*), potom slovo ukáže prstom a nahlas prečíta. Žiaci slovo spoločne prečítajú ešte raz.  Môžeme použiť iný variant kladenia otázok: *Kto z vás nájde na tabuli slovo, ktoré je vo vete „Včera večer ma pichla malá osa.“?* |
| 3. expozičná a motivačná časť | * Motivačné rozprávanie * Šlabikár, strana 57, text o HUPSOVI | 15´ | HUPS povie žiakom, že okrem toho, že rád číta knihy o dinosauroch, rastlinách a všeličom inom, sa tiež rád hrá so stavebnicou LEGO. Čo všetko z nej už postavil, sa dozvedia z textu v šlabikári.  Žiakom prečítame text. Potom ho samostatne prerozprávajú. V rozprávaní o texte nadviažeme na skúsenosti žiakov so stavebnicou LEGO. Pri rozprávaní dbáme na to, aby správne formulovali vety.  Žiakov sa môžeme spýtať, či vedia nájsť v texte názov stavebnice LEGO. Predpokladáme, že niektorí budú vedieť názov prečítať. Napíšeme ho na tabuľu a ostatní žiaci podľa neho nájdu slovo v texte a zakrúžkujú ho.  Potom žiakom vysvetlíme zadanie úlohy b) a rozdelíme ich na dve skupiny. Premyslíme si čas, koľko bude každá skupina pracovať na úlohe.  Žiaci v prvej skupine budú vyhľadávať a podčiarkovať v texte slová, ktoré vedia prečítať. Žiakom sa individuálne venujeme, čítajú vyznačené slová.  V druhej skupine budú kresliť dom podľa zadania.  Prácu skupín potom vymeníme. |
| 4. fixačná časť | * Šlabikár, strana 57, úloha 8        * Šlabikár, strana 57, úloha 9   + čítanie viet s novým písmenom   + vyhľadanie informácie uvedenej v texte      * Šlabikár, strana 57, HUPSOVA úloha   + písanie slov podľa významu | 15´ | Žiakom môžeme povedať, že HUPS okrem domu a iných stavieb vie z LEGA postaviť aj písmená. Niektoré pripravil aj pre prvákov do šlabikára. Potom im vysvetlíme zadanie. Žiaci riešia úlohu samostatne, navzájom si kontrolujú správnosť riešenia.  Pri riešení úlohy môžeme použiť *MMD/Nácvičné obdobie/písmeno O/Práca so šlabikárom/str. 57, úloha 8.*    Žiaci spoločne prečítajú vety. Upozorníme ich na správne čítanie viet, najmä na intonáciu otázok. Prečítame a vysvetlíme im zadanie úlohy. Mená detí najskôr vyhľadajú a podčiarknu, potom ich samostatne napíšu.  Môžeme určiť, že budú písať písaným písmom. Tak zistíme schopnosť žiakov prepisovať tlačený text na písaný.  Žiaci, ktorí nezvládnu vymyslieť a napísať slová, si môžu pomôcť slovami zo šlabikára. Môžu písať veľkými tlačenými písmenami. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, z ktorých písmen je zložené slovo LEGO.  Individuálne pochválime žiakov za úspechy v práci. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Pracovný zošit, strana 8   + čítanie textu o ostranke      * Pracovný zošit, strana 8, úloha 1   + precvičovanie grafickej podoby písmena *O* | 20´ | Žiaci pomenujú nápovedný obrázok a spoločne pomenujú všetky tvary písmen *O, Ó*. Potom im prečítame informáciu o ostranke. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať.  Pri riešení úloh 1 a 2 žiakov rozdelíme na dve skupiny.  Prvá skupina rieši úlohu 1, druhá skupina úlohu 2. Prácu skupín potom vymeníme.  Žiakom vysvetlíme zadania a pracujú samostatne. Pri úlohe 2 im individuálne pomáhame a priebežne kontrolujeme ich prácu. Chválime ich za samostatnosť pri riešení úloh. |
| 3. fixačná časť | * Didaktická hra *Nezbedný vietor* * Pracovný zošit, strana 8, úloha 3      * Pracovný zošit, strana 8, úloha 4      * Skladanie písmen zo stavebnice LEGO | 18´ | Opis hry je v metodických komentároch. Dôvodom zaradenia hry je precvičiť čítanie slov napísaných tlačeným i písaným písmom.  Úlohu žiaci vypracujú samostatne. Stačí, ak napíšu jeden tvar z každého písmena.  Pri sebahodnotení sa žiaci môžu zamerať na svoju úspešnosť pri opise ostranky.  Pri riešení úloh 3 a 4 môžeme žiakov opäť rozdeliť na dve skupiny, aby sme sa im mohli individuálne venovať, najmä pri riešení úlohy 4.  Ak nám zvýši čas, môžeme na záver hodiny žiakom rozdať skladačku LEGO, aby z neho poskladali známe písmená. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *V, v***  Písanie – **veľké písané *V,* malé písané *v*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *V* v reči  a.2) Určiť hlásku *V* na začiatku a vo vnútri slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmena *V*  c.2) Písať správne slabiky a slová vytvorené z daných písmen |
| afektívny | d.4) Podporovať rozvoj predstavivosti |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, kartičky so známymi písmenami v tlačenej i písanej forme, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *V* v reči *(1. úroveň – zapamätanie)* 2. sluchovo určiťpozíciu hlásky *V* na začiatku a vo vnútri slova *(2. úroveň – porozumenie)* 3. čítať všetky tvary písmena *V (1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne písané tvary písmena *V a slabík s písmenom V* *(1. úroveň – zapamätanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 173.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | Žiakom môžeme povedať, že dnes pricestuje do triedy vláčik, ktorý privezie rodinku písmena *V*. |
| 3. expozičná časť | * Vyvodenie tvarov písmena *V* na nápovednej tabuli      * Šlabikár, strana 58, vyvodenie všetkých tvarov písmena *V*      * Šlabikár, strana 58   + práca s vyvodzovacími obrázkami | 10´ | Žiakom ukážeme nápovedný obrázok vlaku na nápovednej tabuli. Žiaci určia a pomenujú prvú hlásku v názve obrázka, povedia ju HUPSOVI.  Na nápovednej tabuli s písmenom *V* predstavíme rodinku písmena *V: veľké* *tlačené V, malé tlačené v, veľké písané V, malé písané v*. Spoločne so žiakmi opakujeme názvy písmen.  Potom si žiaci otvoria šlabikár na strane 58, pomenujú nápovedný obrázok a prečítajú všetky tvary písmena *V* pod nápovedným obrázkom.  Žiaci pomenujú trojicu obrázkov v prvom riadku a povedia, čo majú obrázky spoločné (*hlásku V na začiatku*). V druhom riadku by mali povedať, že hlásku *V* počujú vo vnútri slova. Po prvýkrát nie sú v treťom riadku žiadne obrázky znázorňujúce slová s hláskou na konci slova.  Žiakom vysvetlíme, že hoci v slovenčine existujú slová, v ktorých sa písmeno *V* píše na konci, no pri výslovnosti na konci slova nepočujeme hlásku *V*, lebo sa mení na inú hlásku (napr. páv – páu, lev – leu, domov – domou).  Keďže vyvodzovacie obrázky nám pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou *V*na začiatku alebo vo vnútri slova aurčiť jej pozíciu v slove.  Pri riešení úlohy môžeme použiť *MMD/Nácvičné obdobie/písmeno V/Vyvodzovacie obrázky.* |
| 4. fixačná časť | * Didaktická hra *Vláčik* | 5´ | Hru žiaci poznajú z predchádzajúcich hodín. Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *V*.  Žiaci stoja vedľa lavice, ten, kto povie slovo s hláskou *V* na začiatku alebo vo vnútri slova, si sadne a pocestuje vláčikom do Krajiny múdrych detí. |
|  | **1. hodina, časť PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 3. zošit, strana 2   + rozcvičenie rúk – kreslenie obrázka podľa návodu      * Písanie tvaru veľkého písaného *V*   + ukážka správneho tvaru a postupu písania      * Písanie, 3. zošit, strana 2   + nácvik písania veľkého tvaru písmena | 10´ | Spoločne sa zameriame na motivačný obrázok vľavo hore a všetky tvary písmena *V* v záložkách pod sebou. Žiaci prečítajú všetky tvary písmena  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika páva. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania veľkého písaného *V* – *MMD/Nácvičné obdobie/písmeno V/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *V* vystretou rukou „vo vzduchu“ spolu s animáciou.  Žiaci nacvičujú písanie veľkého písaného *V* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *V,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 3. fixačná časť | * Písanie, 3. zošit, strana 2   + precvičovanie grafickej podoby písmena      * Písanie, 3. zošit, strana 3   + písanie tvarov písmena *V*do riadkov | 10´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *V*. Cieľom tejto úlohy je utvrdiť si správnu grafickú podobu veľkého písaného *V* a zároveň zmeniť činnosť a uvoľniť zápästie ruky. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní troch riadkov prerušíme písanie. Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci zopakujú, ktoré nové písmeno sa naučili, prečítajú všetky tvary písmena *V* z nástennej tabule. Rukou „vo vzduchu“ napíšu tvar veľkého písaného *V*.  Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. expozičná časť | * Motivačný text *Ako HUPS visel*   + počúvanie príbehu o HUPSOVI   + rozhovor o prečítanom texte   + fonematické uvedomovanie novej hlásky v slovách v texte | 10´ | HUPS povie žiakom, že má pre nich pripravený ďalší príbeh, ktorý nedávno zažil. Žiaci si pri počúvaní textu položia hlavu na lavicu, zatvoria oči a počúvajú. Prečítame text zo šlabikára, snažíme sa o výrazné čítanie, aby žiaci rozlíšili postavy dialógu v texte.  Potom sa žiaci pokúsia zreprodukovať text a vyjadriť svoje pocity z počutého. Môžeme sa ich spýtať, či sa aj oni niekedy pozerali na svet dolu hlavou (napr. viseli na preliezačke), alebo si inak predstavovali predmety okolo seba.    Na záver práce s textom žiaci povedia slová s hláskou *V*, ktoré boli použité v texte, a určia pozíciu hlásky v slove (na začiatku alebo vo vnútri slova). |
| 2. fixačná časť | * Šlabikár, strana 58   + úloha na porozumenie textu   + fonematické uvedomovanie novej hlásky | 10´ | Riešenie úlohy na porozumenie textu spojíme s úlohou b) pri úvodnom texte. Žiakov rozdelíme na dve skupiny.  Prvá skupina bude kresliť obrázok tulipánu podľa zadania úlohy b). S druhou skupinou sa presunieme do zadnej časti triedy (alebo niekde mimo lavíc) a žiaci riešia úlohu zameranú na prácu s ilustráciou. Vymenujú hračky a vždy povedia začiatočnú hlásku slova.  Potom prácu skupín vymeníme. |
|  | **2. hodina, časť PÍSANIE** |  |  |
| 1. expozičná a fixačná časť | * Rozcvičenie očí a rúk, cvičenie na sústredenie pozornosti žiakov * Písanie, 2. zošit, strana 3   + písanie slabík s písmenom *V* | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Žiaci si najskôr zopakujú tvar veľkého písaného *V* v cvičnom zošite.  Potom na tabuľu napíšeme písaný tvar slabiky *Va.* Žiakom vysvetlíme, že pri slabikách s písmenom *V* musíme prerušiť písanie, aby sme písmená spojili, pretože veľké písané *V* sa končí hore a nové písmeno musíme pripojiť na linajke. Zvýrazníme spojovú čiaru.  Žiaci nacvičujú písanie slabiky v stoji vedľa lavice. Píšu na papier vystretou rukou a postupne viacerými farbičkami slabiku obťahujú. Týmto spôsobom si uvedomia správny tvar novej slabiky.  Tvar slabiky si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal.  Po nacvičení písania veľkého tvaru slabiky píšu žiaci do zošita.  Pri sebahodnotení môžeme postupovať podľa pokynov v metodických komentároch a zamerať sa aj na správne písanie spojovej čiary v slabikách. Žiaci môžu zakrúžkovať červenou farbičkou jednu slabiku v každom riadku, ktorá sa im najviac vydarila. |
| 2. záverečná časť | * Didaktická hra *Živé písmená* * Vyhodnotenie práce na hodine | 5´ | Didaktickú hru žiaci poznajú z predchádzajúcich hodín. Každý dostane jednu kartičku so známym písmenom (vrátane nového písmena *V).* Vyberieme žiaka, ktorý príde pred lavice, prečíta písmeno na kartičke a zavolá si „rodinku písmena“, ktoré má na kartičke. Písmená spoločne prečítajú.  Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *V, v***  Písanie – **veľké písané *V,* malé písané *v*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *V* v reči  a.2) Určiť hlásku *V* na začiatku a vo vnútri slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmena *V*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k zvieratám |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, kartičky so známymi slabikami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *V* v reči *(1. úroveň – zapamätanie)* 2. sluchovo určiťpozíciu hlásky *V* na začiatku a vo vnútri slova *(2. úroveň – porozumenie)* 3. čítať slabiky s písmenom *V (1. úroveň – zapamätanie)* 4. čítať *V* ako predložku *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. kresliť obrázok podľa návodu *(2. úroveň – porozumenie)* 7. písať správne písané tvary písmena *v*a slabík s písmenom *v* *(1. úroveň – zapamätanie)* 8. vyjadriť svoj vzťah k zvieratám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 173.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + čítanie známych písmen a slov | 8´ | Na tabuli sú napísané tlačené i písané tvary známych písmen a slová, ktoré žiaci už vedia čítať (*mama, sama, misa, sami, Sima, Samo, asi, osa, som, sám, mám*). Žiaci čítajú písmená a slová spoločne i individuálne. |
| 3. expozičná časť | * Šlabikár, strana 59, úloha 1   + čítanie slabík s písmenom *V* | 10´ | HUPS pochváli žiakov za správne čítanie známych písmen a slov. Spýta sa, či sa chcú s ním učiť čítať aj slabiky s písmenom *V*, lebo samému sa mu to nechce učiť. Potrebuje pomoc prvákov.    Žiaci čítajú vo dvojiciach slabiky v stĺpcoch. Potom prečítajú slabiky všetci spoločne. Môžeme sa ich spýtať, v ktorom vrecúšku sú napísané iba slabiky s písmenom *V* v tlačenej podobe, v ktorom vrecúšku sú napísané iba slabiky s písmenom *V* v písanej podobe.  Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 59, úloha 1.* |
| 4. fixačná časť | * Didaktická hra *Drep – skok* | 2´ | Didaktickú hru poznajú žiaci z predchádzajúcich hodín. Dôvodom jej zaradenia je rýchle precvičenie fonematického uvedomovania slabiky *va* na začiatku slova. Môžeme použiť slová *vagón, varecha, misa, sito, vajíčko, noviny, valec, vatra, maco, auto, vak, vrecko, valach, vaňa* |
|  | **1. hodina, časť PÍSANIE** |  |  |
| 1. úvodná a expozičná časť | * Rozcvičenie rúk * Písanie, 3. zošit, strana 4   + rozcvičenie rúk – kreslenie obrázka podľa návodu      * Písanie tvaru malého písaného *v*   + ukážka správneho tvaru a postupu písania      * Písanie, 3. zošit, strana 4   + nácvik písania veľkého tvaru písmena | 13´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok vľavo hore a všetky tvary písmena *V* v záložkách pod sebou. Žiaci prečítajú všetky tvary písmena  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika hlavu leva. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania malého písaného *v –* *MMD/Nácvičné obdobie/písmeno V/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *V* vystretou rukou „vo vzduchu“ spolu s animáciou.  Žiakov upozorníme na rozdiely pri písaní malého *v* a veľkého *V*, pri písaní malého písaného *v* nepíšeme „očko“ ako pri veľkom písanom *V*.  Žiaci nacvičujú písanie malého písaného *v* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *v,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 2. fixačná časť | * Písanie, 3. zošit, strana 4   + precvičovanie grafickej podoby písmena      * Písanie, 3. zošit, strana 5   + písanie tvarov písmena *v*do riadkov | 10´ | Grafickú podobu písmena si žiaci precvičia v tabuľke s písmenami. Vyfarbia iba tvary malého písaného *v*. Cieľom tejto úlohy je utvrdiť si správnu grafickú podobu malého písaného *v* a zároveň zmeniť činnosť a uvoľniť zápästie. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní dvoch riadkov prerušíme písanie. Dva riadky môžeme zadať ako domácu úlohu.  Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci zopakujú, ktoré nové písmeno sa naučili, prečítajú všetky tvary *V* z nástennej tabule. Rukou „vo vzduchu“ napíšu tvar malého písaného *v*.  Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. expozičná časť | * Didaktická hra *Tichá*   + opakovanie čítania známych slabík | 5´ | Didaktickú hru poznajú žiaci z predchádzajúcich hodín. Dôvodom zaradenia tejto hry je precvičovanie čítania slabík a fonematického uvedomovania. Žiaci sedia v lavici a čítajú (tiché čítanie) slabiky, ktoré im ukazujeme na kartičkách. Najskôr žiakom položíme otázku, až potom ukážeme kartičku so slabikou. Pýtame sa napríklad *Počujeme túto slabiku v slove vozík?* a žiakom ukážeme kartičku so slabikou *vo*. Žiaci si slabiku prečítajú a kývaním hlavy naznačia *áno* alebo *nie*. Nikto nehovorí nahlas, podľa toho je názov hry *Tichá*. |
| 2. fixačná časť | * Šlabikár, strana 59, úloha 2   + čítanie *v* ako predložky      * Písanie tlačených tvarov písmena *V* | 20´ | HUPS môže povedať žiakom, že sa mu v noci snívalo o zvieratkách. Bol s nimi v nejakej zvláštnej krajine, lebo každé zvieratko sa správalo inak, ako by malo. Kuriatko lietalo, jašterička plávala, veverička lietala... Ešte aj spali na neobvyklých miestach. Jašterička spala v králikárni, psík spal v hniezde...  HUPS je z toho celý popletený, preto sa chce dozvedieť, ako to má byť správne. Prosí prvákov, aby mu pomohli prečítať vety zo šlabikára.  Žiaci najskôr pomenujú všetky zvieratká a označia bodkou tie, ktoré majú v názve písmeno *v* (*sova, veverička, vrana*).  Potom sa spýtame žiakov, či vedia povedať podľa obrázkov, kde zvieratká spia. *Kde spí veverička? Kde spí sova?* Žiaci odpovedajú vetou s rovnakou štruktúrou (*Veverička spí v strome*.), zatiaľ však nečítajú slová. Spýtame sa na 2 – 3 zvieratá. Žiakom povieme, že vety, ktorými odpovedali na otázky, sú napísané v šlabikári. Slovo SPÍ žiaci poznajú z HUPSOVEJ úlohy pri písmene *I*. Vysvetlíme, že písmeno *v* je teraz vo vete ako slovo, lebo pomáha určiť význam vety – kde zvieratká spia (v čom spia).  Vety spoločne prečítame, dbáme na správne čítanie predložky a intonáciu oznamovacej vety.  Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 59, úloha 2.*  Žiaci najskôr napíšu tvary písmena vystretou rukou „vo vzduchu“, potom ich píšu do šlabikára. Žiaci pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *V*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno V/Pracovný list písmeno V, Pracovný list písmeno v.*  Pri riešení úlohy môžeme použiť *MMD/Nácvičné obdobie/písmeno A/Práca so šlabikárom/tlačené V, v.* |
|  | **2. hodina, časť PÍSANIE** |  |  |
| 1. expozičná a fixačná časť | * Písanie, 2. zošit, strana 5   + písanie slabík s písmenom *v* | 15´ | Žiaci si najskôr zopakujú tvar malého písaného *v* v cvičnom zošite.  Potom na tabuľu napíšeme písaný tvar slabiky *va.* Žiakov upozorníme na to, že malé písané *v* „chytá“ (pripája) ďalšie písmená do dvojice zhora malým oblúčikom. Spojovú čiaru vyznačíme farebne na tabuli.  Žiaci nacvičujú tvar slabiky v cvičnom zošite, potom píšu do predpisového zošita.  Pri sebahodnotení môžeme postupovať podľa pokynov v metodických komentároch a zamerať sa aj na správne písanie spojovej čiary v slabikách. Žiaci môžu zakrúžkovať červenou farbičkou jednu slabiku v každom riadku, ktorá sa im najviac vydarila. |
| 2. záverečná časť | * Vyhodnotenie práce na hodine | 5´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *V, v***  Písanie – **veľké písané *V,* malé písané *v*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda  Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen  a.2) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmena *V*  b.2) Písať správne slabiky a slová vytvorené z daných písmen |
| afektívny | c.4) Vyjadriť svoj vzťah ku kamarátom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, kartičky so známymi slabikami v tlačenej i písanej podobe, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s písmenom *V (1. úroveň – zapamätanie)* 2. vyhľadať informáciu vo vete *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne písané slabiky s písmenom *v* *(1. úroveň – zapamätanie)* 5. vyjadriť svoj vzťah ku kamarátom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 173.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Tichá*   + opakovanie čítania známych slabík | 5´ | Didaktickú hru poznajú žiaci z predchádzajúcich hodín. Dôvodom zaradenia tejto hry je precvičovanie čítania slabík a fonematického uvedomovania. Žiaci sedia v kruhu na zemi a čítajú (tiché čítanie) slabiky, ktoré im ukazujeme na kartičkách. Najskôr žiakom položíme otázku, až potom ukážeme kartičku so slabikou. Pýtame sa napríklad *Počujeme túto slabiku v slove vedierko?* a žiakom ukážeme kartičku so slabikou *ve*. Žiaci si slabiku prečítajú a kývaním hlavy odpovedia *áno* alebo *nie*. Nikto nehovorí nahlas, podľa toho je názov hry *Tichá*. |
| 3. expozičná časť | * Šlabikár, strana 60, úloha 3   + čítanie slabík s písmenom *V* | 15´ | HUPS pochváli žiakov za správne čítanie. Povie, že im ukáže triedu školského klubu v jednej škole. Tam sa deti veľa hrajú, ale i čítajú. Na tabuli majú napísaných veľa slov a tiež HUPSOVO meno. Preto sa mu tam páči.  Čítanie slov precvičujú žiaci najskôr spoločne. Slová čítajú pomaly, ale  plynulo, neslabikujú. Každé slovo prečítajú dvakrát. Pri druhom čítaní si môžu oblúčikmi pod slovom alebo čiarkami v slove vyznačiť slabiky. Nie je dôležité, či oblúčik bude presne na hranici slabiky v slove. Dôležité je, aby boli vyznačené dve slabiky v dvojslabičnom slove alebo jedna slabika, ak je slovo jednoslabičné. Potom žiaci čítajú samostatne.  Žiaci tvoria vety o deťoch na obrázku. Dbáme na správnu formuláciu viet. Môžu porovnať činnosť detí na obrázku so svojím pobytom v školskom klube alebo hrami s kamarátmi.    Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 60, úloha 3.* |
| 4. fixačná časť | * Šlabikár, strana 60, úloha 4   + čítanie viet   + vyhľadanie informácie vo vete      * Didaktická hra *Na detektíva* * Šlabikár, strana 60, úloha 5 | 20´ | Žiakom povieme, že o deťoch na obrázku tvorili vety, teraz budú vety čítať. Zopakujeme pravidlo zápisu viet (veľké písmeno na začiatku prvého slova, bodka na konci vety) a spýtame sa, či je v texte napísaná otázka (veta s otáznikom).  Potom žiaci čítajú vety. Čítajú ich pomalším tempom, viazane a so správnou výslovnosťou. Môžu čítať spolu, v skupinkách alebo samostatne.  Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 60, úloha 4.*  Opis hry je v metodických komentároch. Dôvodom zaradenia hry je precvičiť čítanie s porozumením, orientovať sa v krátkom texte.  Hrou sa žiaci pripravia na riešenie úlohy 5.  Žiaci samostatne dopíšu mená detí do rámikov.  Priebežne ich kontrolujeme a chválime za samostatnosť pri riešení úlohy. |
| 5. záverečná časť | * Vyhodnotenie práce na hodine | 2´ | Na záver hodiny žiaci môžu povedať, ktoré nové slová sa naučili čítať.  Individuálne hodnotíme pokrok žiakov. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. opakovanie | * Písanie, 3. zošit, strana 6   + opakovanie písania slabík s písmenami *V, v* | 15´ | Žiaci si v cvičnom zošite zopakujú písanie slabík s písmenami *V, v*.  Slabiky môžu napísať aj na tabuľu.  Potom píšu samostatne do predpisového zošita horný blok riadkov.  Môžeme zaradiť krátku pohybovú aktivitu spojenú s rečňovankou.  Potom žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Zvyšné riadky môžeme zadať ako domácu úlohu. |
| 3. fixačná časť | * Pracovný zošit, strana 9   + čítanie textu o vretenici      * Pracovný zošit, strana 9, úloha 1   + opakovanie grafickej podoby známych písmen * Didaktická hra *Dážď zo slabík*      * Pracovný zošit, strana 9, úloha 2   + opakovanie fonematického uvedomovania hlásky *V* | 25´ | So žiakmi sa presunieme do zadnej časti triedy (mimo lavíc).  Žiaci pomenujú nápovedný obrázok a všetky tvary písmena *V*. Potom im prečítame informáciu o vretenici. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať. Upozorníme ich na ilustráciu a spýtame sa, prečo je (podľa nich) HUPS nakreslený s hadicou.  Žiakom vysvetlíme zadanie úlohy. Potom ich rozdelíme na dve skupiny.  Prvá skupina žiakov zostane v laviciach a samostatne rieši prvú časť úlohy 1.  Druhá skupina sa presunie do zadnej časti triedy. Tam žiakov rozdelíme na tri menšie skupinky, každá skupinka bude vyhľadávať slabiky s jednou spoluhláskou (*S, M, V*). Na zem spustíme z výšky kartičky so slabikami (dážď zo slabík) a žiaci triedia a ukladajú slabiky do troch skupín. Musia pracovať potichu, aby nerušili spolužiakov v laviciach.  Skupinky si svoju prácu navzájom skontrolujú.  Prácu žiakov v skupinách vymeníme, kartičky znova pripravíme na prácu nových skupiniek. Chválime ich za samostatnosť pri riešení úloh.  Všetci žiaci pracujú v laviciach, úlohu vyriešia spoločne. Samostatne vyfarbujú obrázok veveričky.  Potom dokončia druhú časť úlohy 1 (nakreslia podobný obrázok z písmen). |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, čo sa im na hodine páčilo alebo nepáčilo.  Zopakujú slabiky, ktoré si opakovali na písaní.  Individuálne pochválime žiakov za úspechy v práci. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *V, v***  Písanie – **veľké písané *V,* malé písané *v*** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda  Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen  a.2) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne slabiky a slová vytvorené z daných písmen  b.2) Písať správne vety vytvorené z daných písmen |
| afektívny | c.4) Vyjadriť svoj vzťah k zvieratám |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, obrázky a kartičky so slovami na obrázkoch, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s písmenom *V (1. úroveň – zapamätanie)* 2. vyhľadať informáciu vo vete *(2. úroveň – porozumenie)* 3. čítať slová napísané písaným písmom *(1. úroveň – zapamätanie)* 4. čítať *maľované čítanie (2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať správne písané tvary slov s písmenom *v* *(1. úroveň – zapamätanie)* 7. vyjadriť svoj vzťah k zvieratám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 173.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Hľadaj dvojice*   + priraďovanie slov k obrázkom * Didaktická hra *Na detektíva*   + opakovanie čítania známych slov | 10´ | Opis hier je v metodických komentároch. Dôvodom ich zaradenia je precvičiť techniku čítania, čítať s porozumením a správne priradiť slovo k obrázku.  Žiakov rozdelíme do dvoch skupín.  Prvá skupina bude na magnetickej tabuli (alebo na zemi) priraďovať kartičky so slovami k obrázkom. Žiaci v skupine pracujú spoločne.  S druhou skupinou budeme pri tabuli, kde máme napísané známe slová.  Žiaci ich najskôr prečítajú (individuálne, spoločne...). Potom sa budeme pýtať podľa pravidiel hry, napr. *V ktorom riadku je slovo, ktoré počuješ vo vete: Malá Katka máva?* Žiaci vyhľadajú slovo, určia farbu riadka a poradie slova v riadku. Potom slovo spoločne prečítajú.  Prácu skupín vymeníme. Najskôr však skontrolujeme správnosť riešenia úlohy prvej skupiny. Kartičky a slová opäť pomiešame.  Po skončení práce skupín žiakov pochválime za spoluprácu pri riešení úlohy. |
| 3. expozičná časť | * Šlabikár, strana 61, úloha 6   + čítanie slov napísaných písaným písmom      * Šlabikár, strana 61, úloha 7   + čítanie *maľovaného čítania* | 20´ | HUPS pochváli žiakov za spoluprácu v skupine pri riešení úlohy.  Čítanie slov precvičujú žiaci najskôr spoločne. Slová čítajú pomaly, ale  plynulo, neslabikujú. Každé slovo prečítajú dvakrát. Pri druhom čítaní si môžu oblúčikmi pod slovom vyznačiť slabiky. Potom žiaci čítajú samostatne.    Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 61, úloha 6.*  HUPS povie žiakom, že sa mu stala zaujímavá príhoda s jeho kamarátkou sovou. Chcel ju napísať prvákom, ale ešte nepozná všetky písmená. Preto niektoré slová nahradil obrázkami, ktoré pre neho nakreslila teta ilustrátorka.  Text žiaci čítajú najskôr samostatne alebo vo dvojiciach v lavici. Čítajú stíšeným hlasom, aby sa navzájom nerušili. Potom sa ich spýtame, či vedia povedať, o čom je HUPSOV príbeh. Veľmi pochválime tých žiakov, ktorým sa podarilo vystihnúť dej príbehu.  Príbeh žiakom prečítame podľa plného znenia v žltej ploche. Potom ho čítajú spoločne ešte raz.  Žiakov sa môžeme spýtať, či vedia, čím sa živia sovy.  Pri riešení úlohy môžeme použiť *MMD/Nácvičné obdobie/písmeno V/Práca so šlabikárom/str. 61, úloha 7.* |
| 4. fixačná časť | * Šlabikár, strana 61, HUPSOVA úloha      * Šlabikár, strana 61, úloha 8   + nakreslenie obrázka podľa informácie vo vete | 10´ | Žiaci riešia úlohu samostatne. Tí, ktorí nezvládnu vymyslieť a napísať slová, môžu si pomôcť slovami zo šlabikára. Môžu písať veľkými tlačenými písmenami.  Prvá časť úlohy je rozširujúca, pretože v druhej vete je použité písmeno *N*. Prvú vetu by mali žiaci prečítať sami, pri druhej si môžu pomôcť nápovedným obrázkom.  Obrázky znázorňujúce obsah vety kreslia samostatne. |
| 5. záverečná časť | * Vyhodnotenie práce na hodine | 2´ | Na záver hodiny žiaci môžu prerozprávať príbeh o sove.  Individuálne hodnotíme prácu žiakov. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 3. zošit, strana 7   + písanie slov | 20´ | Žiakom povieme, že nové slová sa učia nielen čítať, ale naučia sa ich aj písať. Na tabuľu napíšeme slová *sivá, sova, visí* a vyznačíme spojové čiary medzi slabikami. Žiaci si postupne precvičia písanie slov na tabuli i v cvičnom zošite. Potom píšu samostatne do predpisového zošita horný blok riadkov.  Môžeme zaradiť krátku pohybovú aktivitu spojenú s rečňovankou.  Prečítame spoločne slovo *ČERVENÁ* napísané na farbičke.  Potom žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Žiaci napíšu ešte dva riadky. Zvyšné riadky môžeme zadať ako domácu úlohu.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri spájaní slabík do slov. |
| 3. fixačná časť | * Didaktická hra *Telefón* * Pracovný zošit, strana 9, úloha 3   + písanie viet podľa významu      * Pracovný zošit, strana 9, úloha 4   + opakovanie písania tvarov písmena *V* | 20´ | Dôvodom zaradenia hry je precvičiť čítanie slov.  Na lavicu uložíme kartičky so slovami. So žiakmi ich najskôr spoločne prečítame. Potom žiakov rozdelíme do dvoch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *sova*. Žiaci na povel začnú šepkať slovo *sova* spolužiakovi, ktorý stojí za nimi (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so slovom *sova*, ktoré sa dozvedel „z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra pokračuje. So žiakmi sa presunieme do zadnej časti triedy (mimo lavíc).  Žiakom vysvetlíme zadanie úlohy. Spoločne tvoria vety o obrázku tak, aby použili slová, ktoré vedia napísať. Napríklad *Ivo máva. Sova visí.* Môžu napísať aj iné vety a slová nahradiť obrázkami.  Žiaci píšu vety samostatne. Priebežne ich kontrolujeme pri písaní a chválime za samostatnosť pri práci. Individuálne pomáhame tým, ktorí nevedia pracovať samostatne.  Žiaci samostatne napíšu všetky tvary písmena *V*.  Pri sebahodnotení sa môžu zamerať na svoju úspešnosť pri písaní viet o obrázku. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, čo sa im na hodine páčilo alebo nepáčilo.  Individuálne pochválime žiakov za úspechy v práci. |